Lahta-keskus

**Lahta-keskus** (, *Lahta Tsentr*) on Pietarissa Venäjällä oleva toimistorakennus ja monitoimitalo, jonka ydin on Gazprom-ryhmän pääkonttori. Rakennuskokonaisuuteen kuuluu 462 metriä korkea pilvenpiirtäjä ja monitoimikeskus. Rakennusten kokonaispinta-ala on 400&nbsp;000 m². Pilvenpiirtäjä on Euroopan korkein rakennus.

## Keskuksen toiminnot
* Toimistotiloja on 130&nbsp;000 m² eli 43&nbsp;% keskuksen kokonaispinta-alasta.
* Terveysasema, pinta-alaltaan 2&nbsp;500 m², tarjoaa lääkintä- ja diagnostiikkapalveluja.
* Kuntokeskuksessa, pinta-alaltaan 4&nbsp;600 m², on urheilusalit, kuntosali, terveydenhoito- ja rentoutumisyksiköt.
* Exploratorium eli tutkimuskeskus sijaitsee 7&nbsp;000 m²:n kokoisessa rakennuksessa. 
* Pallomuotoiseen planetaarioon mahtuu jopa 100 kävijää.
* Muunneltavassa monitoimisalissa on 494 katsojapaikkaa. Salin seinien ja tuolien korkeutta voidaan muuttaa ja istumarivejä voi siirtää.
* Kaksitasoinen panoraamaravintola sijaitsee tornin 75.–76. kerroksissa 315-319 metrin korkeudella.  
* Euroopan korkein näköalapaikka 357 metrin korkeudella 83.–66. kerroksissa. Teleskoopit on varustettu Pietarin interaktiivisella kartalla.
* Pysyvät ja kiertävät näyttelytilat sijaitsevat monitoimikeskuksen eteläpuolella. Näyttelytilojen pinta-ala on 1&nbsp;500 m² ja sisäkorkeus 12 metriä, joten suurikokoisetkin näyttelyesineet mahtuvat sisään. Keskuksen pohjoisaukoille on mahdollista sijoittaa taideteoksia, veistoksia ja installaatioita. 
* Ravintoloita ja kahviloita rakennetaan monitoimikeskuksen viidelle tasolle. Niissä on kaikkiaan 1&nbsp;500 istumapaikkaa.
* Avoimeen amfiteatteriin mahtuu jopa 2&nbsp;000 katsojaa. Avoimen katsomon pinta-ala on 1&nbsp;495 m². Amfiteatterissa järjestetään myös kaupungin tilaisuuksia.

## Energiansäästö ja vihreät teknologiat
Vihreiden ratkaisujen ansiosta energiansäästöä on syntynyt jopa 40 prosenttia. Vuoden 2015 kesäkuussa Lahta-keskuksen suunnitteluvaiheessa hanke sai ”LEED for Core & Shell” kultatodistuksen keskuksen ympäristötehokkuudesta. Asiantuntijoiden mukaan Lahta-keskuksen vihreiden teknologioiden takaisinmaksuaika on noin 20 vuotta.

## Faktoja
* Maaliskuussa 2015 Lahta-keskuksen tornin laatikkoperustuksen alalaatta betonoitiin. Tämä tapahtuma pääsi Guinnessin ennätysten kirjaan maailman suurimpana jatkuvana betonointina. 49 tunnissa ilman taukoa oli valettu 19&nbsp;624 m³ betonia, mikä on 3&nbsp;000 m³ enemmän edelliseen ennätykseen verrattuna.
* Lahta-keskuksen torniin meni 189&nbsp;000 tonnia metallia ja palkkeja.
* Koko keskuksen rakentamiseen tarvittiin 400&nbsp;000 m³ betonia.
* Keskuksen lasirakenteiden pinta-ala on 130&nbsp;000 m², josta tornin osuus 72&nbsp;500 m². Yhden lasipaketin paino on 780 kiloa. Ensimmäistä kertaa maailmassa käytettiin näin suurta määrää kylmätaivutettavaa lasitusta korkean rakentamisen yhteydessä.

## Rakentaminen
Gazprom olisi halunnut rakentaa talon Pietarin keskustaan Nevan rannalle paikkaan, jonka vastarannalla nousee Smolnan instituutti, luostari ja katedraali, mutta laajan vastarinnan vuoksi se joutui tyytymään syrjäisempään sijaintiin. 

### Nollataso
* 2013&nbsp;- Rakennuslaitteiden valmistus, porapaalujen upotus, montun kaivutyöt, laatikon muotoisen perustuksen valu. &nbsp;
* 2014 - Pilvenpiirtäjän monttu on valmis, koko keskuksen paalukenttä on valmis.
* 2015&nbsp;- Nollataso on valmis. Tornin perustus on rakennettu, mukaan lukien:
** alalaatan betonointi;
** ytimen maanalaisten kerrosten raudoitus ja betonointi, välilaatan (toisen maanalaisen kerroksen välipohjan) raudoitus ja betonointi;
** perustuksen ylälaatan raudoitus ja betonointi.

### Maanpäällinen osa
* Syyskuusta 2015 tammikuuhun 2017 on rakennettu 60 kerrosta. Keskirakennuksen korkeus on 250 m.
* Toukokuu 2017 - pilvenpiirtäjä saavutti korkeuden 327,6 m.
* Lokakuu 2017 - Lahta-keskuksesta tuli Euroopan korkein rakennus, kun se saavutti 374 metrin korkeuden.
* 29. tammikuuta 2018 Lakhta-keskus saavutti korkeuden 462 metriä.
* Kesäkuussa 2018 alustava käyttöönotto toteutettiin. Tekniset asiakirjat, rakennus, suunnitelma ja tekninen passi oli valmis.
* 16. lokakuuta 2018 Lakhta Centerin MFC JSC sai luvan laitoksen käyttöönottoon. Asiaa käsittelevän asiakirjan on julkaissut valtion rakentamisen valvonta- ja tarkastuslaitos Pietarissa.

## Kuvia rakentamisen eri vaiheista

Kuva: Lakhta Center.jpg| Marraskuussa 2015
Kuva: Лахта-центр (февраль 2016).jpg| Helmikuussa 2016
Kuva: Лахта-центр (июль 2016).jpg| Heinäkuussa 2016
Kuva: Lakhta Center Oktober 2016.jpg| Lokakuussa 2016
Kuva: Лахта-центр (декабрь 2016).jpg| Joulukuussa  2016
Kuva: Лахта-центр (апрель 2017).jpg| Huhtikuussa  2017
Kuva: Лахта-центр (май 2017).jpg| Toukokuussa 2017
Kuva: Лахта-центр (сентябрь 2017).jpg| Syyskuussa 2017
Kuva: Лахта центр, январь 2018 года.jpg| Tammikuussa 2018. Korkeus 450 metriä
Kuva: Lakhta center in February 2018.jpg|thumb|Helmikuussa 2018. 
Kuva: Lakhta Center orig.jpg|Helmikuun lopussa 2018. Korkeus 462 metriä.
Kuva: Lakhta-tower.jpg|Pilvenpiirtäjä kesäkuussa 2018
Kuva: Das Lachta Zentr- Лахта Центр 2H1A5980WI.jpg| Kesäkuussa 2018
Kuva: Lakhta Center at night in april 2019.jpg|Huhtikuussa 2019
Kuva:Лахта-центр сверху зимой (2).jpg|Helmikuussa 2021
Kuva:Das Lachta Zentr- Лахта Центр 2H1A1467WI.jpg|Lokakuuta 2022
Kuva:Флагштоки у парка 300-летия Санкт-Петербурга. Лахта-центр. Апрель 2023.JPG|Huhtikuu 2023


## Lähteet

## Aiheesta muualla

* Keskuksen virallinen instagram käyttäjäsivu